Паважаныя дарослыя!

Прапанаваныя доследы дазволяць дзіцяці замацаваць атрыманыя ў час прагулкі веды і зрабіць спробу з вашай дапамогай адказаць на пытанні “Як ? ” і “Чаму?”.

 “ Вада прымае форму”

 Нам спатрэбяцца: надзьмуты шарык, гумавая пальчатка, цэлафанавы мяшочак, пластыкавая шклянка. Дзіця разам з дарослым напаўняе шарык, пальчатку або мяшочак вадой з дапамогай пластыкавай шклянкі. Варта звярнуць яго ўвагу на тое, што вада прымае форму таго прадмета, у які яе налілі.

“Спрытныя пальчыкі”

Дзеці разам з дарослым мочаць у вадзе паралонавыя губкі рознага колеру і формы і адціскаюць іх, пераліваюць ваду з адной ёмістасці ў іншую.

 “Вясёлыя караблікі”

Нам спатрэбіцца: тазік з вадой, папяровы караблік

 Дарослы разам з дзецьмі апускае караблік у ваду, можна разам паназіраць, як караблік паводзіць сябе на паверхні вады. Дарослым неабходна растлумачыць, што для таго, каб караблік рухаўся, трэба дзьмуць на яго. Можна дзьмуць па рознаму: плаўна і моцна.

“Вясёлыя бурбалкі”

Для гэтага доследу патрэбна трубачка ад соку і шклянка з вадой (напоўненая да паловы). Неабходна дзьмуць у трубачку да з'яўлення “бурбалак”.

“Пеннае воблака”

Нам спатрэбіцца: ёмкасць, шампунь або вадкае мыла.

У сподачак або невялікі тазік наліць вады і дадаць шампунь або вадкае мыла, размяшаць. Узяць трубачку ад соку, апусціць адзін канец у атрыманую сумесь, а ў іншы дзьмуць. З'яўляецца вельмі прыгожае пеннае воблака.